《丁酉端月偕章次白过孝慈庵用俍亭禅师夜过半亩居诗韵呈青雨上人》
清代·赵之琛

落日照城阴，烟树覆茅屋。阿师坐高堂，焚香惬幽独。

清兴发清吟，散笔写散木。几案净无尘，胸怀虚若谷。

我来避喧嚣，对此称快足。莫嫌半亩宽，世界藏一粟。

作者简介：（1781—1860）浙江钱塘人，字次闲，号献父，别号宝月山人。精篆刻，早年师陈鸿寿，后师陈豫钟，兼取各家之长，工整挺拔，为西泠八家之一。亦善书画。曾为阮元摹刊《积古斋钟鼎款识》。另有《补罗迦室印谱》。